Решение на Общия съд (втори състав) от 19 октомври 2022 г. — Lenovo Global Technology Belgium/Съвместно предприятие EuroHPC
(Дело T‑717/20)(1)
„Обществени поръчки — Процедура за възлагане на обществени поръчки — Придобиване, доставяне, инсталиране и поддръжка на суперкомпютъра Leonardo за приемащата структура Cineca — Отхвърляне на офертата на оферент — Равно третиране — Принцип на добра администрация — Явна грешка в преценката“
1.      Обществени поръчки на Европейския съюз — Процедура за възлагане на обществени поръчки — Задължение за спазване на принципа на равно третиране на оферентите — Необходимост от гарантиране на равни възможности и от спазване на принципа на прозрачност — Обхват
(член 160, параграф 1 от Регламент 2018/1046 на Европейския парламент и на Съвета)
(вж. т. 28—32 и 140)
2.      Обществени поръчки на Европейския съюз — Сключване на договор за обществена поръчка след провеждане на процедура за възлагане на обществени поръчки — Право на преценка на институциите — Съдебен контрол — Граници
(Регламент 2018/1046 на Европейския парламент и на Съвета)
(вж. т. 64, 106, 124 и 141)
3.      Жалба за отмяна — Основания — Жалба срещу решение за отхвърляне на офертата на оферент в рамките на процедура за възлагане на обществена поръчка от институция на Съюза — Основание, изведено от явна грешка в преценката на възложителя — Доказване в тежест на жалбоподателя
(член 263 ДФЕС)
(вж. т. 65)
4.      Основни права — Харта на основните права — Право на добра администрация — Обхват
(член 41 от Хартата на основните права на Европейския съюз)
(вж. т. 66)
5.      Актове на институциите — Мотиви — Задължение — Обхват — Решение за неприемане на оферта в рамките на процедура за възлагане на обществена поръчка за услуги — Преценка с оглед на сведенията, с които е разполагал жалбоподателят към момента на подаването на жалбата — Сведения на разположение на жалбоподателя, от които не стават ясни мотивите за отхвърляне на офертата и които не дават достатъчна представа за характеристиките и предимствата на избраната оферта — Задължение след получаване на писмена молба да бъдат съобщени характеристиките и сравнителните предимства на избраната оферта и името на определения за изпълнител оферент — Задължение на възлагащия орган да представи подробен сравнителен анализ на избраната и на отхвърлената оферта — Липса — Достатъчно мотивиране
(член 256 ДФЕС, член 170, параграф 2 и параграф 3, буква а) от Регламент 2018/1046 на Европейския парламент и на Съвета и приложение I към него)
(вж. т. 159, 160, 162 и 164)
6.      Актове на институциите — Мотиви — Задължение — Обхват — Съществено процесуално изискване, различно от обосноваността на решението
(член 296 ДФЕС)
(вж. т. 161 и 165)
Диспозитив
1)
Отхвърля жалбата.
2)
Lenovo Global Technology Belgium BV понася направените от него съдебни разноски, както и тези на Съвместното предприятие за европейски високопроизводителни изчислителни технологии (EuroHPC).
3)
Европейската комисия понася направените от нея съдебни разноски.
1 ОВ C 53, 15.2.2021 г.